JayJayThrowThrow/commonwealth-wiki-mix huggingface dataset:
10 Julai

10 Julai merupakan hari ke-191 (hari ke-192 dalam tahun lompat) dalam kalendar Gregory. Tinggal 174 hari sebelum memasuki tahun selepasnya.

Hari ini juga merupakan:
* Hari Kemerdekaan di Bahamas (1973).
* Hari Senyap.
Peristiwa

thumb|130px|Satelit Telstar
* 48 SM - Julius Caesar hampir kalah teruk kepada Pompey dalam Pertempuran Dyrrhachium di Macedonia.
* 1553 - Empat hari selepas kematian Edward VI, Lady Jane Grey diisytiharkan secara rasmi sebagai Ratu England.
* 1584 - Putera Orange William si Senyap dibunuh di rumahnya di Delft, Holland oleh Balthasar Gérard.
* 1790 - Kongres memperuntukkan dana persekutuan untuk Potomac dan mengesahkan pembangunan tempat tinggal George Washington pada 16 Julai Pemerintah Persekutuan menangani Hutang Perang Revolusi untuk negara.
* 1796 - Ahli matematik Jerman Carl Friedrich Gauss menemui bahawa semua integer positif boleh diwakili oleh hasil tambah paling banyak tiga nombor segitiga.
* 1913 - Lembah Kematian (Death Valley), California mencapai 134 °F (~56.7 °C), suhu tertinggi pernah dicatatkan di Amerika Syarikat.
* 1925 - Guru Meher Baba memulakan pembisuan 44 tahunnya sehingga kematiannya pada 1969.
* 1940 - Luftwaffe Jerman menyerang konvoi British di Selat Inggeris, memulakan Pertempuran Britain.
* 1962 - Satelit komunikasi siaran langsung aktif pertama di dunia Telstar (gambar) dilancarkan oleh NASA.
* 1985 - Selepas keributan yang ditimbulkan oleh penukaran formula kola, Coca-Cola memperkenalkan semula formula lama sebagai Coca-Cola Classic.
* 1985 - Agensi perisikan Perancis mengebom dan menenggelamkan kapal Greenpeace Rainbow Warrior yang berlabuh di Auckland, New Zealand, untuk menghalangnya masuk campur dalam ujian nuklear di Moruroa.
* 1998 - Kawasan uskup Dallas bersetuju untuk membayar AS$ 23.4 juta kepada sembilan orang bekas pembantu paderi yang menuntut bahawa mereka telah dianiayai secara seks oleh bekas paderi Rudolph Kos.
* 2010 - Lebih sejuta orang membantah di Barcelona menentang sekatan terhadap autonomi Catalonia dalam Sepanyol.
* 2011 - Selepas 168 tahun, edisi terakhir News of the World diterbitkan apabila akhbar tabloid British ini ditutup berikutan tuduhan menggodam mel suara pelajar sekolah dibunuh Milly Dowler, mangsa serangan 7/7 dan saudara askar British yang terkorban.
* 2011 - Kejohanan Bola Jaring Sedunia berakhir dengan Australia menewaskan New Zealand untuk kejuaraan ke-10nya.
* 2011 - Kapal persiaran Bulgaria karam di Sungai Volga di Tatarstan, Rusia, menyebabkan 129 orang maut atau hilang.
Kelahiran

* 1925 - Mahathir Mohamad, seorang Perdana Menteri Malaysia ke-4
* 1943 - Sanusi Bin Junid, seorang Menteri Besar Kedah ke-7
* 1973 - Gary Iskak, pelakon lelaki Indonesia
* 1985 - Park Chu-Young, pemain bola sepak Arsenal F.C.
Kematian

* 1099 - Rodrigo Díaz de Vivar, panglima perang Castilla


Kategori:Hari dalam tahun
11 Julai

11 Julai merupakan hari ke-192 (hari ke-193 dalam tahun lompat) dalam kalendar Gregory. Tinggal 173 hari sebelum memasuki tahun selepasnya.

Hari ini juga merupakan permulaan Naadam di Mongolia.
Peristiwa

thumb|130px|Henry VIII
thumb|130px|Jacques Necker
* 1302 - Infantri Flanders berjaya menghentikan serangan Perancis berhampiran Kortrijk dalam Pertempuran Pacu Emas.
* 1405 - Pengembara China Ming Laksamana Zheng He memimpin armada besar 317 kapal dari Suzhou dalam misi perdagangan ke India.
* 1533 - Raja Henry VIII dari England (gambar) dikucilkan oleh Paus Clement VII.
* 1789 - Revolusi Perancis: Jacques Necker (gambar) disingkirkan sebagai Menteri Kewangan, mencetus bantahan umum di Paris yang membawa kepada Serbuan Bastille tiga hari kemudian.
* 1804 - Di Weehawken, New Jersey, bekas Setiausaha Perbendaharaan Amerika Syarikat Alexander Hamilton, mengalami cedera parah dalam pertarungannya dengan Naib Presiden Aaron Burr.
* 1811 - Ahli sains Itali Amedeo Avogadro menerbitkan hipotesis mengenai kandungan molekul gas, iaitu Hukum Avogadro.
* 1921 - Perang Kemerdekaan Ireland tamat dengan damai sementara antara United Kingdom Great Britain dan Ireland dengan Tentera Republikan Ireland.
* 1921 - Bekas Presiden Amerika Syarikat William Howard Taft mengangkat sumpah sebagai Ketua Hakim Mahkamah Agung Amerika Syarikat, menjadikan beliau satu-satunya orang yang pernah memegang kedua jawatan.
* 1940 - Wira Perang Dunia I Perancis Henri-Philippe Petain menjadi ketua negara Perancis Vichy.
* 1957 - Putera Karīm al-Hussaynī mewarisi Sultan Muhammed Shah sebagai Aga Khan.
* 1995 - Penghapusan bangsa Bosnia: Tentera Serb Bosnia pimpinan Ratko Mladić memulakan pembunuhan Srebrenica di Potočari, Srebrenica, Bosnia dan Herzegovina.
* 2006 - Satu letupan berlaku di bandar Mumbai, India, mengorbankan 200 nyawa dengan lebih 700 orang tercedera.
* 2010 - Satu siri serangan bom di Kampala, Uganda, membunuh 74 orang.
* 2010 - Piala Dunia FIFA berakhir dengan Sepanyol menewaskan Belanda untuk kejuaraan pertamanya.
* 2012 - Ahli astronomi mengumumkan penemuan S/2012 P 1, bulan kelima Pluto.
* 2013 - Kerajaan Perdana Menteri Luxembourg Jean-Claude Juncker jatuh berikutan satu skandal perkhidmatan rahsia.
Kelahiran

* 1767 - John Quincy Adams, Presiden Amerika Syarikat ke-6
Kematian

* 1991 - Mokhtar Dahari, pemain bola sepak Malaysia.


Kategori:Hari dalam tahun
13 Julai

13 Julai merupakan hari ke-194 (hari ke-195 dalam tahun lompat) dalam kalendar Gregory. Tinggal 171 hari sebelum memasuki tahun selepasnya.

Hari ini juga merupakan:

* Hari Peringatan Kebangsaan di Ireland.

* Hari Taraf Negara di Montenegro (1878);
* Tarikh tradisi Perayaan Bon di Jepun.
Peristiwa

thumb|130px|Charlotte Corday pada kematian Marat
* 1174 – Pemberontak utama dalam Pemberontakan 1173-1174, William si Singa ditangkap di Alnwick oleh pasukan tentera yang setia kepada Henry II dari England.
* 1772 – Kapal HMS Resolution dan Kapten James Cook mula belayar dari Plymouth, England, bersama-sama HMS Adventure.
* 1784 - Satu angkatan perang Belanda yang mengandungi 11 buah kapal telah menyerang Kuala Selangor yang ketika itu menjadi kubu pertahanan Sultan Ibrahim Shah.
* 1793 – Pemimpin Revolusi Perancis Jean-Paul Marat dibunuh dalam takung mandinya oleh Charlotte Corday (gambar).
* 1878 – Kuasa-kuasa utama Eropah menandatangani Perjanjian Berlin, melukis semula peta Balkan.
* 1863 – Penentang undang-undang baharu yang mengerah orang menyertai Perang Saudara Amerika memulakan rusuhan di Bandar Raya New York.
* 1985 – Konsert amal Live Aid yang dikelolakan oleh Bob Geldof dan Midge Ure untuk memungut derma bantuan kebuluran di Habsyah, diadakan di London dan Philadelphia.
* 2008 – Anggota Kesatuan Eropah dan negara lain yang bersempadan Laut Mediterranean membentuk Kesatuan Mediterranean.
* 2011 – Tiga pengeboman terlaras di Mumbai, India, membunuh 26 orang dan mencederakan 130 lagi.
Kelahiran

* 1973 - Roberto Martínez, pengurus bola sepak kelab Everton
* 1980 - Ussy Sulistiawaty, pelakon wanita Indonesia.
* 2000 - Syifa Hadju, pelakon wanita Indonesia
----


Kategori:Hari dalam tahun
14 Julai

14 Julai merupakan hari ke-195 (hari ke-196 dalam tahun lompat) dalam takwim Gregorius. Tinggal 170 hari sebelum memasuki tahun selepasnya.

Hari ini juga merupakan Hari Bastille di Perancis (1789).
Peristiwa

thumb|140px|Bastille
thumb|130px|Gambar Marikh diambil dari Mariner 4
* 1223 – Louis VIII menjadi Raja Perancis.
* 1789 – Revolusi Perancis: Penduduk Paris menggempur Bastille (gambar) dan membebaskan banduannya.
* 1798 – Akta Hasutan menjadi undang-undang Amerika Syarikat, menjadikan menulis, menerbit, atau mengatakan pernyataan palsu atau berniat jahat terhadap pemerintah A.S. sebagai satu jenayah persekutuan.
* 1933 – Gleichschaltung: Semua parti politik di Jerman diharamkan kecuali Parti Buruh Jerman Sosialis Nasional.
* 1958 – Raja Faisal II dari Iraq digulingkan dalam satu rampasan kuasa tentera oleh Abdul Karim Qassim.
* 1965 – Mariner 4 terbang melintasi Marikh, dan menangkap gambar jarak dekat (gambar) bagi sebuah planet selain Bumi buat pertama kali.
* 1969 - Konflik politik antara El Salvador dan Honduras meletus menjadi Perang Bola Sepak.
* 1995 - Format pengekodan audio digital MP3 diberi nama.
* 2003 - Pemerintah A.S. mengakui kewujudan Area 51, lapangan udara tentera rahsia di Nevada yang menjadi fokus pelbagai teori konspirasi dan UFO, mengesahkan yang Tentera Udara A.S. memiliki "lokasi operasi" di sana.
* 2009 - PAS berjaya mengekalkan kerusi Manek Urai, Kelantan, Malaysia selepas pilihan raya kecil diadakan berikutan kematian Ahli Dewan Undangan Negeri Haji Ismail Yaacob.
* 2011 - Skandal godam telefon‎ News International berterusan dengan bekas editor Rebekah Brooks ditangkap.
Kelahiran

* 1913 - Gerald Ford, Presiden Amerika Syarikat ke-38
Kematian

* 1951 - Andrew Caldecott, seorang pentadbir kolonial British
* 2017 - Datuk Mohd Ali Hassan, seorang bekas ADUN Johor (1982-1999), bekas exco negeri Johor dan bekas Speaker DUN Johor.
* 2017 - Chuck Blazer, seorang bekas exco FIFA.


Kategori:Hari dalam tahun
15 Julai

15 Julai merupakan hari ke-196 (hari ke-170 dalam tahun lompat) dalam takwim Gregorius. Tinggal 169 hari sebelum memasuki tahun selepasnya.
Peristiwa

thumb|130px|Batu Rosetta
thumb|140px|Letusan Gunung Bandai
* 1410 – Peperangan Besar 1409-1411: Kerajaan Poland dan Duchy Agung Lithuania menewaskan Kesateria Teuton dalam Pertempuran Grunwald.
* 1685 – James Scott, Duke Monmouth, dihukum mati kerana keterlibatan dan perananya dalam Pemberontakan Monmouth.
* 1799 – Askar-askar Perancis menemui Batu Rasyid (gambar) di sebuah kubu berhampiran bandar pelabuhan Rasyid, Mesir.
* 1806 – Ekspedisi Pike yang diketuai oleh Zebulon Pike untuk menjelajah Wilayah Louisiana, bermula berhampiran St. Louis, Missouri.
* 1888 – Gunung Bandai meletus (gambar), mengorbankan lebih 470 orang di Prefektur Fukushima, Jepun.
* 1910 – Dalam buku Clinical Psychiatry, Emil Kraepelin memberikan nama penyakit Alzheimer, bersempena penemu yang juga rakan sekerjanya Alois Alzheimer.
* 1910 - William George Maxwell berkhidmat sebagai Penasihat Inggeris pertama bagi negeri Kedah.
* 1974 – Presiden Cyprus Makarios III digulingkan dalam satu rampasan kuasa dan digantikan oleh Nikos Sampson.
* 2003 – Mozilla Foundation diasaskan untuk memastikan projek sumber terbuka Mozilla dapat bertahan selepas AOL Time Warner membubarkan Netscape Communications.
* 2010 – Kebakaran sebuah hotel di Sulaimaniya, Kurdistan, Iraq mengorbankan 30 orang termasuk 14 warga asing.
* 2010 – BP mengumumkan yang ia berjaya menghentikan sementara tumpahan minyak Deepwater Horizon.
* 2011 – Ansonia latidisca, sejenis spesies kodok yang hilang sejak 1924, ditemui semula dan diambil gambarnya buat pertama kali.
* 2012 – Palang Merah mengisytiharkan pemberontakan Syria sebagai perang saudara, mencetuskan pemakaian undang-undang kemanusiaan antarabangsa.
* 2012 – Nkosazana Dlamini-Zuma terpilih sebagai wanita pertama mengetuai Suruhanjaya Kesatuan Afrika.
Kelahiran

* 1917 - Nur Mohammad Taraki, Perdana Menteri Afghanistan ke-10
* 1946 - KDYMM PSB Sultan Haji Hassanal Bolkiah Mu'izzadin Wad'daulah ibni Al-Marhum Sultan Haji Sir Omar Ali Saifuddin, seorang Sultan Brunei ke-32.
* 1967 - Ita Purnamasari, pelakon dan penyanyi Indonesia
Kematian

* 2017 - Martin Landau, seorang pelakon dari Amerika Syarikat.


Kategori:Hari dalam tahun
16 Julai

16 Julai merupakan hari ke-197 (hari ke-198 dalam tahun lompat) dalam takwim Gregorius. Tinggal 168 hari sebelum memasuki tahun selepasnya.

Hari ini juga merupakan Hari Perayaan Santo Helier (Gereja Katolik Rom).
Peristiwa

thumb|130px|"Ujian Trinity|Trinity", letupan ujian nuklear pertama
* 622 – Epok Takwim Hijrah terjadi, menandakan penghijrahan Nabi Muhammad s.a.w. dari Mekah ke Madinah.
* 1945 – Projek Manhattan: "Trinity", letupan ujian nuklear yang pertama, diledakkan (gambar) dekat Alamogordo, New Mexico, Amerika Syarikat.
* 1969 - Apollo 11 berlepas ke bulan
* 1979 – Saddam Hussein menjadi Presiden Iraq, mewarisi sepupunya Ahmed Hassan al-Bakr yang meletakkan jawatan.
* 1981 - Mahathir Mohamad dilantik menjadi Perdana Menteri Malaysia ke-4.
* 1994 – Serpihan Komet Shoemaker-Levy 9 mula mengena planet Musytari.
* 2007 – Gempa bumi bermagnitud 6.7 MW terjadi di perairan Prefektur Niigata, Jepun, mengorbankan 11 orang dan merosakkan Loji Kuasa Nuklear Kashiwazaki-Kariwa.
* 2007 – IAEA mengesahkan bahawa Korea Utara telah menutup reaktor nuklear utamanya di Yongbyon.
* 2008 – Tokoh pembangkang Malaysia Datuk Seri Anwar Ibrahim ditahan atas tuduhan meliwat seorang bekas pembantunya.
Kelahiran

* 1936 - Yasuo Fukuda, Perdana Menteri Jepun
* 1993 - Khaleeda Bustamam, isteri kepada Tunku Ismail Idris ibni Sultan Ibrahim Ismail dari Johor.
* 2002 - Panji Zoni, pelakon lelaki Indonesia.
Kematian

Kategori:Hari dalam tahun
17 Julai

17 Julai merupakan hari ke-198 (hari ke-199 dalam tahun lompat) dalam takwim Gregorius. Tinggal 167 hari sebelum memasuki tahun selepasnya.

Hari ini juga merupakan:
* Hari Emoji Sedunia
* Hari Perlembagaan di Korea Selatan (1948)
* Yama-boko Junkō di Kyoto, Jepun.
Peristiwa

thumb|140px|Persidangan Potsda
* 1203 - Angkatan Perang Salib Keempat menawan ibu kota Empayar Byzantium iaitu Constantinopolis, memaksa Maharaja Alexios III Angelos melarikan diri ke dalam buangan.
* 1815 - Perang Napoleon: Napoléon menyerah kepada angkatan British di Rochefort, Perancis, menamatkan Perang Seratus Hari.
* 1918 - Revolusi Rusia: Bolshevik menjalankan hukuman mati ke atas Tsar Nikolay II dan keluarganya di Yekaterinburg.
* 1936 - Pemberontak nasionalis cuba merampas kuasa di Republik Sepanyol Kedua, mencetuskan Perang Saudara Sepanyol.
* 1945 - Winston Churchill, Joseph Stalin dan Harry S. Truman bertemu di Persidangan Potsdam (gambar) untuk memutuskan bagaimana mentadbir Jerman selepas Perang Dunia Kedua.
* 1955 - Taman tema Walt Disney yang pertama Disneyland dibuka di Anaheim, California.
* 1968 – Dipimpin Ahmed Hassan al-Bakr, Parti Ba'ath Sosialis Arab menggulingkan Presiden Iraq Abdul Rahman Arif.
* 1975 - Timor Timur diilhak dan menjadi provinsi Indonesia yang ke-27.
* 1996 - Penerbangan 800 TWA yang bertolak ke Paris meletup berhampiran pantai Long Island, New York, membunuh kesemua 230 penumpang di dalam pesawat.
* 1998 - Jurnal Science melaporkan bagaimana ahli biologi berjaya menjujuk genom bakteria yang mengakibatkan sifilis, Treponema pallidum.
* 2007 - Penerbangan 3054 TAM Linhas Aereas terhempas ketika mendarat (gambar) di Lapangan Terbang Antarabangsa Congonhas di São Paulo, Brazil, membunuh 199 orang.
* 2007 - Satu gempa bumi dan tsunami berlaku berhampiran pulau Jawa, Indonesia, mengorbankan lebih 650 orang.
* 2008 - Lebih seribu tentera Kemboja dan Thailand berkumpul berhampiran Kuil Preah Vihear, fokus pertikaian sempadan kedua negara itu.
* 2009 - Letupan bom di Jakarta, Indonesia, membunuh sekurang-kurangnya 9 orang dan mencederakan lebih 50 lagi.
* 2010 - Taufan Conson bertemu daratan berhampiran Hai Phong, Vietnam, selepas membinasakan Filipina, meninggalkan 74 orang maut.
*2014 - Penerbangan 17 Penerbangan Malaysia telah ditembak jatuh berdekatan Hrabove, Wilayah Donetsk, Ukraine
Kelahiran

* 1939 - Ali Khamenei, Presiden Iran ke-3
* 2000 - Caitlin Halderman, pelakon, model, dan penyanyi Indonesia.
* 2006 - Laura Moane, pelakon wanita Indonesia.
Kematian

* 2005 - Edward Heath, Perdana Menteri United Kingdom


Kategori:Hari dalam tahun
18 Julai

18 Julai merupakan hari ke-199 (hari ke-200 dalam tahun lompat) dalam takwim Gregorius. Tinggal 166 hari sebelum memasuki tahun selepasnya.

Hari ini juga merupakan Hari Perlembagaan di Uruguay (1830).
Peristiwa

thumb|140px|Penggempuran Kubu Wagner
thumb|130px|Tōjō Hideki
* 1290 – Edward I mengeluarkan suatu surat titah mengusir semua orang Yahudi dari England.
* 1863 – Perang Saudara Amerika: Unit tentera Amerika-Afrika formal pertama, Regimen ke-54 Infantri Massachusetts mengetuai serangan ke atas Kubu Wagner di Carolina Selatan.
* 1925 – Adolf Hitler menerbitkan jilid pertama manifesto peribadinya Mein Kampf.
* 1942 – Jurutera Jerman menguji pesawat pejuang Messerschmitt Me 262, kali pertama sebuah pesawat turbin jet terbang.
* 1944 – Jeneral Hideki Tōjō (gambar) terpaksa meletakkan jawatan sebagai Perdana Menteri Jepun berikutan kegagalan berturut-turut pada akhir Perang Dunia Kedua.
* 1976 – Di Sukan Olimpik Montreal, Nadia Comaneci menjadi orang pertama mendapat markah sempurna 10 dalam acara gimnastik Olimpik moden.
* 1982 – Angkatan tentera Guatemala dan sekutu separa tenteranya membunuh lebih 250 orang Maya di Baja Verapaz.
* 2013 – Penyelidik mengumumkan penemuan Pandoravirus, genus virus baharu dengan genom dua ganda lebih besar daripada sebarang virus lain.
Kelahiran

* 1918 - Nelson Mandela, seorang Presiden Afrika Selatan
* 1961 - Abdallah Al Rowaished, penyanyi dan pelakon Kuwait
* 1996 - Fachri Muhammad, seorang pelakon lelaki Indonesia
* 1997 - Hari Putra, penyanyi, model, dan pelakon lelaki Indonesia
Kematian

* 1817 - Jane Austen, penulis Inggeris
* 1872 - Benito Juarez, Presiden Mexico
* 2012 - Rajesh Khanna, seorang pelakon dan penerbit filem Bollywood
* 2017 - Datuk Ishak Ismail, seorang ADUN Lenggeng, Negeri Sembilan.


Kategori:Hari dalam tahun
19 Julai

19 Julai merupakan hari ke-200 (hari ke-201 dalam tahun lompat) dalam takwim Gregorius. Tinggal 165 hari sebelum memasuki tahun selepasnya.

Hari ini juga merupakan:
* Hari Martir Myanmar;
* Hari Kemerdekaan di Laos (1949).
Peristiwa

thumb|130px|Puteri Mary Tudor pada 1544
* 64 – Kebakaran Agung Rom bermula berhampiran Circus Maximus. Legenda popular, namun tidak benar, menyatakan Maharaja Rom Nero bermain lira dan bernyanyi sambil menonton kebakaran dari jauh.
* 711 – Penaklukan Umayyad ke atas Hispania: Di Iberia, angkatan Umaiyah Moor yang diketuai Tariq ibn Ziyad menewaskan Roderic dan Visigoth dalam Pertempuran Guadalete.
* 1553 – Lady Jane Grey digantikan oleh Mary I dari England (gambar) sebagai Ratu England selepas hanya sembilan hari.
* 1848 – Konvensyen Hak Kewanitaan dibuka di Seneca Falls, New York, Amerika Syarikat.
* 1870 – Pertikaian mengenai bakal raja Sepanyol menyebabkan Perancis mengisytiharkan perang terhadap Prusia, memulakan Perang Perancis-Prusia.
* 1947 – Pejuang kebangsaan Myanmar Aung San dan enam anggota kabinet baharunya dibunuh ketika bermesyuarat.
* 1949 - Kemerdekaan Laos daripada negara Perancis.
* 1979 – Pemberontak Sandinista menggulingkan kerajaan keluarga Somoza yang disokong Amerika Syarikat di Nicaragua.
* 2010 – Dua kereta api berlanggar di Bengal Barat, India, mengorbankan 63 orang dan mencederakan lebih 160 lagi.
Kelahiran

* 1894 - Khawaja Nazimuddin, Perdana Menteri Pakistan ke-2
* 1922 - Tuanku Ja’afar ibni Almarhum Tuanku Abdul Rahman, Yang di-Pertuan Agong ke-10
* 1993 - Vicky Kalea, pelakon, model, dan penyanyi Indonesia
Kematian

*1374 - Francesco Petrarca, penyajak dan sarjana bangsa Itali


Kategori:Hari dalam tahun
20 Julai

20 Julai merupakan hari ke-201 (hari ke-202 dalam tahun lompat) dalam takwim Gregorius. Tinggal 164 hari sebelum memasuki tahun selepasnya.

Hari ini juga merupakan:
* Hari Kemerdekaan di Colombia (1810);
* Hari Rakan di Argentina dan negara Amerika Latin lain.
Peristiwa

thumb|130px|Buzz Aldrin di bulan, dengan Neil Armstrong terbayang pada topinya
* 1402 – Pertempuran Ankara: Angkatan tentera Timurlenk menewaskan tentera Uthmaniyah pimpinan Sultan Bayezid I.
* 1866 – Perang Kemerdekaan Itali Ketiga: Di Laut Adriatik, tentera laut Austria pimpinan Wilhelm von Tegetthoff menewaskan armada Itali yang lebih besar dalam Pertempuran Lissa.
* 1927 – Mihai I yang berumur lima tahun menjadi Raja Romania selepas kemangkatan datuknyanya, Ferdinand I.
* 1940 – Majalah Billboard menerbitkan "Carta Kepopularan Muzik"nya yang pertama.
* 1944 – Di Wolfsschanze, Adolf Hitler terselamat daripada percubaan membunuhnya oleh anggota Penentang Jerman Claus von Stauffenberg.
* 1951 – Abdullah I dari Jordan dibunuh semasa melawat Masjid al-Aqsa di Baitulmaqdis oleh seorang rakyat Palestin yang takut baginda akan berdamai dengan Israel.
* 1969 – Modul qamari Apollo 11 mendarat di Laut Ketenangan, Neil Armstrong dan Buzz Aldrin (gambar) kemudian menjadi manusia pertama berjalan di bulan.
* 1976 – Kapal angkasa lepas Viking 1 mendarat di Marikh.
* 1999 – Falun Gong diharamkan di Republik Rakyat China, dan tindakan pembanterasan amalan ini dilancarkan secara besar-besaran.
* 2011 – PBB mengisytiharkan kebuluran di selatan Somalia.
* 2011 – Goran Hadzic ditahan di Serbia, menjadi orang terakhir yang didakwa oleh Tribunal Jenayah Antarabangsa untuk bekas Yugoslavia ditangkap.
* 2012 – Seorang lelaki membunuh 12 orang dan mencederakan 58 lagi ketika satu tayangan filem di Colorado, A.S.
Kelahiran

*1304 - Francesco Petrarca, penyajak bahasa Itali
*1789 - Mahmud II, Sultan Empayar Uthmaniyyah
* 1971 - Sandra Oh, seorang pelakon Kanada
Kematian

* 1179 - Sultan Muzaffar Shah I, Kedah, Sultan Kedah yang pertama mangkat dan dimakamkan di Kota Bukit Meriam, Langgar
* 1903 - Paus Leo XIII, Paus ke-257


Kategori:Hari dalam tahun
21 Julai

21 Julai merupakan hari ke-202 (hari ke-203 dalam tahun lompat) dalam takwim Gregorius. Tinggal 263 hari sebelum memasuki tahun selepasnya.

Hari ini juga merupakan:
* Hari Kebangsaan di Belgium (1831);
* Hari Keharmonian Kaum di Singapura (1964);
* Hari Pembebasan di Guam (1944).
Peristiwa

thumb|130px|Leopold I dari Belgium
thumb|140px|Space Shuttle Atlantis mendarat
* 356 SM - Salah satu Tujuh Keajaiban Dunia Purba, Kuil Artemis di Efesus musnah akibat pembakaran sengaja oleh Herostratus.
* 1298 - Angkatan bersenjata Inggeris dan Ireland yang diketuai Edward Longshanks menewaskan angkatan Scotland yang diketuai William Wallace dalam Pertempuran Falkirk.
* 1831 - Di Brussel, Leopold I (gambar) ditabalkan sebagai Raja Belgium yang pertama.
* 1861 - Angkatan Tentera Negeri Gabungan menewaskan Angkatan Tentera Kesatuan dalam Pertempuran Bull Run Pertama, pertempuran besar yang pertama bagi Perang Saudara Amerika.
* 1954 - Perang Indochina Pertama: Kawasan Bebas Tentera Vietnam diwujudkan di Persidangan Geneva, memecahkan Vietnam kepada dua zon: Vietnam Utara di bawah Ho Chi Minh dan Vietnam Selatan di bawah Bao Dai.
* 1960 - Sirimavo Bandaranaike dipilih sebagai Perdana Menteri Ceylon, menjadi wanita pertama di dunia yang terpilih sebagai ketua kerajaan.
* 1964 - Rusuhan kaum bermula di Padang, Singapura, ketika itu sebahagian dari Malaysia, ketika perarakan Maulidur Rasul, menyebabkan 23 orang terbunuh, 450 cedera, dan perintah berkurung 11-hari.
* 1970 - Empangan Aswan di Mesir siap selepas pembinaan selama 11 tahun.
* 1995 - Tentera Pembebasan Rakyat China menembak peluru berpandu ke perairan di utara Taiwan, mencetuskan Krisis Selat Taiwan Ketiga.
* 2007 - Harry Potter dengan Azimat Maut, buku terakhir dalam siri Harry Potter oleh J. K. Rowling, dipasarkan dengan naskhah terjual dalam masa 24 jam, menjadikannya buku paling pantas terjual dalam sejarah.
* 2008 - Bekas pemimpin Serb Bosnia Radovan Karadžić ditangkap oleh pihak keselamatan di Serbia atas tuduhan jenayah perang.
* 2009 - Gerhana matahari penuh paling lama abad ke-21 berlaku di sebahagian Asia dan Lautan Pasifik.
* 2011 - Bolak-balik angkasa lepas Atlantis menamatkan misi terakhirnya (gambar), mengakhiri program Space Shuttle 30 tahun.
* 2012 - Pranab Mukherjee terpilih sebagai Presiden India.
* 2013 - Selepas ayahandanya Albert II makzul, Philippe menjadi Raja Belgium.
Kelahiran

* 1944 - John Atta Mills, Presiden Ghana
* 2001 - Amel Carla, pelakon wanita Indonesia
Kematian

* 2017 - Zailah Ismail, anak kedua kepada Tun Dr. Ismail.


Kategori:Hari dalam tahun